Valoe Oyj Sisäpiiritieto 6.3.2025 klo 11.20

**VALOEN RAHOITUSNEUVOTTELUT JATKUVAT. KÄRÄJÄOIKEUS SIIRSI SANEERAUSMENETTELYN KESKEYTYSHAKEMUKSEN KÄSITTELYN PIDETTÄVÄKSI 4.4.2025**

Valoen yrityssaneerauksen selvittäjä asianajaja Pekka Jaatinen jätti 2.10.2024 Pohjois-Savon käräjäoikeudelle hakemuksen Valoen saneerausmenettelyn keskeyttämiseksi. Pohjois-Savon käräjäoikeus siirsi keskeytyshakemuksen käsittelyn 4.4.2025 pidettävään käräjäoikeuden istuntoon.

Valoe käy pitkälle edenneitä neuvotteluja koti- ja ulkomaisten sijoittajien kanssa sekä sijoituksesta yhtiöön että sen liiketoiminnan myynnistä.

Mikkelissä 6. päivänä maaliskuuta 2025

Valoe Oyj

HALLITUS

Lisätietoja:  
Hallituksen puheenjohtaja Hannu Savisalo, Valoe Oyj   
p. 0502688  
email: [hannu.savisalo@valoe.com](mailto:hannu.savisalo@valoe.com)

Jakelu:  
Nasdaq Helsinki Oy   
Keskeiset tiedotusvälineet   
[www.valoe.com](http://www.valoe.com)

Valoe suunnittelee, valmistaa ja myy aurinkosähköön, erityisesti liikennevälineisiin ja elektroniikkaan liittyviä aurinkosähkön sovellusprojekteja. Valoen ratkaisut perustuvat sen omaan taustavirtajohdintekniikkaan ja omistamansa liettualaisen kennotehtaan valmistamiin IBC-kennoihin. Valoen pääkonttori on Mikkelissä.